CELEX: 62003TO0325
Language: lt
Date: 2004-05-06 00:00:00
Title: Pirmosios instancijos teismo antrosios kolegijos pirmininko nutartis 2004 m. gegužės 6 d. # E-Sim Ltd prieš Vidaus rinkos derinimo tarnybą (prekių ženklams ir pramoniniam dizainui) (VRHT). # Išbraukimas. # Byla T-325/03.

Byla T-325/03
      E-Sim Ltd
      prieš
      Vidaus rinkos derinimo tarnybą (prekių ženklams ir pramoniniam dizainui) (VRDT)
      „Išbraukimas“
      2004 m. gegužės 6 d. Pirmosios instancijos teismo antrosios kolegijos pirmininko nutartis.................
      Nutarties santrauka
      Bendrijos prekių ženklas – Apeliacinė procedūra – Apeliacija, pateikta dėl prekių ženklo paraiškos atmetimo pateikus protestą
            – Protesto atsiėmimas – Priimtinumas bet kuriuo metu – Ieškovo atsisakymas nuo teisinės apsaugos – Išbraukimas
      (Pirmosios instancijos teismo darbo reglamento 99 straipsnis; Tarybos reglamento Nr. 40/94 43 straipsnio 5 dalis)
      Per protesto, pateikto dėl Bendrijos prekių ženklo įregistravimo, procedūrą protestą galima atsiimti bet kuriuo metu. Todėl,
         jeigu protestas atsiimamas iki tol, kol sprendimas atmesti įregistravimo paraišką pagal Tarybos reglamento (EB) Nr. 40/94
         dėl Bendrijos prekių ženklo 43 straipsnio 5 dalį taps galutinis, Protestų skyriaus sprendimas ir Apeliacinės tarybos sprendimas
         dėl šio protesto netenka pagrindo ir negali būti kliūtis įregistruoti prekių ženklą.
      
      Jeigu tokiu atveju ieškovas raštu praneša Pirmosios instancijos teismui, kad atsiima ieškinį, pirmininkas, vadovaudamasis
         Darbo reglamento 99 straipsniu, nurodo išbraukti bylą.
      
      (žr. 3–4 punktus)
PIRMOSIOS INSTANCIJOS TEISMO ANTROSIOS KOLEGIJOS PIRMININKO NUTARTIS
      2004 m. gegužės 6 d.(*)
      
      „Išbraukimas“
      Byloje T‑325/03
      E‑Sim Ltd, įsteigta Jeruzalėje (Izraelis), atstovaujama advokato A. Ebert‑Weidenfeller, 
      
      ieškovė,
      prieš
      Vidaus rinkos derinimo tarnybą (prekių ženklams, ir pramoniniam dizainui) (VRDT), atstovaujamą G. Schneider,
      atsakovė 
      kita procese VRDT apeliacinėje taryboje dalyvavusi šalis:
      Druckhaus Waiblingen Remstal-Bote GmbH, įsteigta Waiblingen (Vokietija),
      dėl paraišką registruoti prekių ženklą, kurį sudaro žodžiai E‑SIM, tam tikroms 9 ir 42 klasių prekėms ir paslaugoms padavusio
         asmens skundo dėl VRDT ketvirtosios apeliacinės tarybos 2003 m. birželio 18 d. sprendimo byloje R 281/2002‑4, kuriuo buvo
         atmestas ieškovės skundas dėl Protestų skyriaus sprendimo atsisakyti registruoti šį prekių ženklą, priimto nacionalinio prekių
         ženklo, kurį sudaro žodis ASIM, tam tikroms 9, 35, 41 ir 42 klasių prekėms ir paslaugoms turėtojo pradėtoje protesto byloje,
      
      EUROPOS BENDRIJŲ PIRMOSIOS INSTANCIJOS TEISMO ANTROSIOS KOLEGIJOS PIRMININKAS
      priima šią
      Nutartį
      1       Raštu, kurį Pirmosios instancijos teismo sekretoriatas gavo 2003 m. lapkričio 26 d., ieškovė Pirmosios instancijos teismui
         pranešė, kad atsisako savo ieškinio pagal Pirmosios instancijos teismo darbo reglamento 99 straipsnį, kadangi Druckhaus Waiblingen Remstal-Bote GmbH 2003 m. spalio 31 d. raštu Vidaus rinkos derinimo tarnybai atsiėmė savo protestą dėl ginčijamo prekių ženklo įregistravimo.
         Ieškovė neprašo atlyginti proceso išlaidų.
      
      2       Raštu, kurį Pirmosios instancijos teismo sekretoriatas gavo 2003 m. gruodžio 18 d., atsakovė Pirmosios instancijos teismui
         pranešė, kad procesas turėtų būti užbaigtas ne nutartimi dėl išbraukimo, o nutartimi, kuria atsisakoma priimti sprendimą,
         kad būtų išvengta, jog ginčijamas sprendimas įgautų res judicata galią. Šiose pastabose atsakovė neprašo atlyginti proceso išlaidų.
      
      3       2003 m. liepos 3 d. nutartimi byloje Lichtwer Pharma/VRDT – Biopharma (Sedonium) (T‑10/01, dar nepaskelbta Rinkinyje, 15 punktas), nuspręsta, kad protestą, kaip ir pareiškimą dėl įregistravimo, galima atsiimti
         bet kuriuo metu. Todėl, jeigu protestas atsiimamas iki sprendimas atmesti paraišką pagal 1993 m. gruodžio 20 d. Tarybos reglamento (EB)
         Nr. 40/94 dėl Bendrijos prekių ženklo (OL 1994, L 11, p. 1) 43 straipsnio 5 dalį taps galutinis, Protestų skyriaus sprendimas
         ir Apeliacinės tarybos sprendimas dėl šio protesto netenka pagrindo ir negali būti kliūtis įregistruoti prekių ženklą.
      
      4       Jeigu ieškovė raštu informuoja Pirmosios instancijos teismą apie savo norą atsisakyti ieškinio, pirmininkas, vadovaudamasis
         Pirmosios instancijos teismo Darbo reglamento 99 straipsniu, priima nutartį išbraukti bylą iš registro.
      
      5       Jeigu atsiimant ieškinį nėra pateikiama prašymų dėl išlaidų padengimo, remiantis Pirmosios instancijos teismo Darbo reglamento
         87 straipsnio 5 dalies trečiąja pastraipa kiekviena šalis padengia savo išlaidas.
      
      6       Todėl byla turi būti išbraukta iš registro ir, kadangi prašymų dėl išlaidų padengimo nebuvo pateikta, turi būti nuspręsta,
         kad kiekviena šalis pati jas padengia.
      
      Remdamasis šiais motyvais,
      PIRMOSIOS INSTANCIJOS TEISMO ANTROSIOS KOLEGIJOS PIRMININKAS 
      nutaria:
      1.     Byla T‑325/03 išbraukiama iš Pirmosios instancijos teismo registro.
      2.     Kiekviena šalis padengia savo išlaidas.
      Liuksemburgas, 2004 m. gegužės 6 d.
      
               Sekretorius 
            
             
            
                      Pirmininkas
            
         
               H. Jung 
            
             
            
                      J. Pirrung
            
         * Proceso kalba: vokiečių.